**OFERTA DE FORMARE**

**PSIHOPEDAGOGICĂ ÎN VEDEREA CERTIFICĂRII COMPETENŢELOR**

**PENTRU PROFESIA DIDACTICĂ**

***Pentru absolvenți de master, sau absolvenți cu licență în învățământ superior de lungă durată (înainte de aplicarea învățământului tip Bologna -2011)***

***(curs postuniversitar)***

**Anul universitar 2019-2020, Nivelul II**

Departamentul pentru Pregătirea Personalului Didactic (D.P.P.D), este specializat să asigure formarea psihopedagogică şi metodică a studenţilor şi absolvenţilor de învăţământ superior care optează pentru profesia didactică.

Conform Ordinului MEN nr. 3850/02.05.2017, art.1 absolvenţii de studii universitare care au acumulat un minimum de 30 de credite transferabile din programul de formare psihopedagogică, corespunzător nivelului I de certificare pentru profesia didactică, obţin certificatul de absolvire, nivelul I (iniţial), care le acordă dreptul să ocupe posturi didactice în învăţământul preuniversitar (antepreșcolar, preşcolar, primar şi gimnazial).

Absolvenţii programelor de formare psihopedagogică care au acumulat un minimum de 60 de credite transferabile, corespunzător nivelului II de certificare pentru profesia didactică, obţin certificatul de absolvire, nivelul II (de aprofundare), care le acordă dreptul să ocupe posturi didactice în învăţământul liceal și postliceal, cu condiţia absolvirii unui program de master în domeniul diplomei de studii universitare de licenţă.

În anul universitar 2019-2020 Departamentul pentru Pregătirea Personalului Didactic organizează programul de formare psihopedagogică, nivelul II, **în regim postuniversitar**, cu durata de **1 semestru**  pentru absolvenţii studiilor universitare cu diplomă de licenţă sau, după caz, diplomă de absolvire a unei instituţii de învăţământ superior sau diplomă de absolvire program postuniversitar ( de 90 credite) sau diplomă de conversie profesională, conform Ordinului MEN nr. 4129/16.07.2018, .

Pot urma programul de formare psihopedagogică, nivelul II şi absolvenţii colegiului universitar pedagogic sau ai ciclului I de studii de licenţă cu specializarea „pedagogia învăţământului primar şi preşcolar”, pentru care se consideră îndeplinită cerinţa privind pregătirea psihopedagogică de nivel I.

Condiţiile de înscriere la nivelul II de certificare a competenţelor pentru profesia didactică sunt stabilite conform Ordinului MEN nr. 4129/16.07.2018.

Perioada de înscriere este aceeaşi ca la nivelul I, respectiv în intervalul de timp 01.10.2019-15.10.2019.

Dosarul pentru înscrierea la nivelul II va conţine următoarele acte:

1. Fişă de înscriere (obţinută de la Secretariatul Departamentului);
2. Diploma de licenţă sau diploma de absolvire (ori adeverinţa de absolvire a învăţământului superior pentru absolvenții din anul curent) sau diplomă de absolvire curs postuniversitar (90 credite) sau diplomă conversie profesională, conform Ordinului MEN 4129/16.07.2018 – ***original+copie simplă (certificare la secretariat DPPD***;
3. Certificat D.P.P.D., nivelul I (iniţial) - pentru absolvenţii promoţiilor din anul 2000 şi până în prezent – ***original+copie simplă (certificare la secretariat DPPD)***, sau foaia matricolă cu modulul psihopedagogic inclus - pentru absolvenţii promoţiilor de până în anul 1999 –***original+copie simplă (certificare la secretariat DPPD)***;
4. Diploma de master – ***original+copie simplă (certificare la secretariat DPPD)***;
5. Foaie matricolă/Supliment la diplomă de la master - ***original+copie simplă (certificare la secretariat DPPD)***;
6. Certificat de naştere şi căsătorie (dacă este cazul) – copie simplă;
7. Buletin/carte de identitate – copie simplă;
8. Chitanţa de plată a taxei de înmatriculare – plătită la casieria universităţii;
9. Adeverinţă de la locul de muncă (doar pentru cei care lucrează în învăţământ)
10. Adeverință medicală;
11. Dosar plastic.

Drepturile şi obligaţiile studentului (cursantului) precum şi raporturile acestuia cu universitatea se stabilesc prin contractul de studii încheiat cu instituţia academică. Programul de formare psihopedagogică în regimul cursurilor postuniversitare se realizează sub formă de module şi se organizează.

Admiterea la programul de formare psihopedagogică se face pe baza susţinerii unui interviu realizat în primele 2 săptămâni de curs.

Taxa de studii, reprezentând contravaloarea activităţiilor didactice, se plăteşte în 4 rate, conform termenelor prevăzute în contract, iar chitanţele (în copie) se depun la secretariatul D.P.P.D.

Programul de formare psihopedagogică se finalizează cu examen de absolvire pentru nivelul II de certificare, constând în elaborarea şi susţinerea unui portofoliu didactic.

Absolvenţii studiilor universitare care au finalizat programul de formare psihopedagogică şi au promovat examenul de absolvire, corespunzător nivelului II de certificare, obţin certificatul de absolvire a D.P.P.D., nivelul II (de aprofundare), care le acordă dreptul de a ocupa posturi didactice în învăţământul liceal, postliceal, dacă au absolvit şi un program de master în domeniul diplomei de licenţă.

Fiecare certificat va avea ca anexă foaia matricolă în limba română şi limba engleză, cu situaţia şcolară a absolventului programului de formare psihopedagogică.